På midten av 1800-tallet ble det etablert industrivirksomhet på Husvik. Denne virksomheten ble i 1915 flyttet ut til Jarlsø, og dannet utgangspunktet for Jarlsø Verft. Da hvalfangst i løpet av siste halvdel av 1800-tallet ble en stor næring i Vestfold, ble Valløybukta mellom Husvik og Valløy opplagshavn for Tønsbergs flåte av flytende hvalkokerier. Husvik på Sør-Georgia i Sør-Atlanteren, der A/S Tønsbergs Hvalfangeri drev en landstasjon, har fått sitt navn etter Husvik i Tønsberg.